Zsámbék Római Katolikus Plébánia
2072 ZSÁMBÉK, Magyar u. 13.
Tel/Fax: 23/342-316

www.zsek.hu
Beszámoló a 2015-ös évről

Szentségi élet, hitélet:

KERESZTELÉS: 65 (28 fiú és 37 lány, 8-cal több, mint tavaly)
ELSŐÁLDOZÓK: 45 gyermek volt elsőáldozó május 10-én, vasárnap (3-mal többen, mint tavaly).
BÉRMÁLKOZÓK: Idén egyházközségünkben nem volt bérmálás.

BETEGEK  SZENTSÉGE: Idén egyházközségünkben nem volt közös betegek szentségének felvétele. Kérésre a betegeknek otthonukban ill. a Boldog Gertrud Idősek Otthonában részesülhettek a betegek szentségében.
BŰNBÁNAT  SZENTSÉGE: Minden hónap első vasárnapján, a Laudes a Szentmise és a délutáni Szentségimádás alatt van gyónási lehetőség, valamint a hétköznap esti szentmisék után lehet gyónni. Karácsony és Húsvét előtt külön gyónási alkalmakat szerveztünk, az iskolában is lehetőséget adtunk a szentgyónás elvégzésére. Sokan éltek ezzel a lehetőséggel. Köszönöm Vereczki András atyának egész éves szolgálatát!
SZENTSÉGI  HÁZASSÁG: 12 (1-gyel több, mint tavaly) Itt hívjuk fel a figyelmet, hogy a jegyesek már az év elején jelentkezzenek a plébánián, hogy időben megszervezhessük a házasságra előkészítő kurzusokat! A jegyes oktatás 2016. február 8-án, hétfőn kezdődik.
TEMETÉS: 40, 4-gyel kevesebb, mint tavaly, 19 férfi és 21 nő. - 7-en részesültek a szent útravaló szentségeiben, ez 2-vel kevesebb, mint tavaly.

HITOKTATÁS: Iskoláinkban (KSZJ Iskola, Szakiskola) folyó hitoktatáson kívül, jelenleg 8 csoportunk van az első osztályosoktól a felsősökig. Az etikával párhuzamos hittanoktatás az első, második, harmadik és az ötödik, hatodik, hetedik évfolyamban. A hittanórákat évfolyamonként az általános iskolában, a szentségi katekézist (elsőáldozásra felkészítő) a Zichy iskolában és a KSZJ Iskolában tartjuk. Óvodás hittancsoportok is vannak az új óvodában. Köszönöm Vargáné Pintér Krisztinának, Keményné Évának, Kristály Zsuzsának, Ágnes nővérnek, Paula nővérnek a hitoktatásban végzett munkájukat! - Idén is megrendeztük a hagyományos gödöllői nyári tábort. Egy csoportban összesen kb. 100 gyerek vett részt benne (80 fő Zsámbékról, 20 fő Mányról). A missziós táboron (a premontrei nővérek szervezésében) 60 gyerek táborozott egy hétig Zsámbékon.

FELNŐTT  KATEKÉZIS: Kéthetente hétfőn Keményné Éva vezetésével találkoznak a hittanos gyerekek szülei.
BETEGEK: 20 az "elsőpéntekes" betegek száma: az év végén. Kérem, hívjátok fel figyelmemet a még el nem látott betegekre! A Mária Légió nagy segítségem a beteglátogatásban. Két elsőpéntek között egyszer meglátogatják a betegeket.
GÖRÖGKATOLIKUS  LITURGIA: Templomunkban minden hétfőn délután 4 órakor görögkatolikus szentmise van, Vatamány Sándor Budaörsi gör. kat. szórványlelkész mutatja be. Ez a római ritusúak számára is érvényes szentmise.
PREMONTREI  HARMADREND: A premontrei harmadrend havi rendszerességgel tartotta összejöveteleit Frigyes testvér (Gödöllő) vezetésével. A harmadrend tagjai imádságukkal, a liturgiákon való részvétellel és a szegények szolgálatával (adomány-ételosztás) vettek részt Rendünk plébániai munkájában.

BIBLIA  KÖR: Kéthetente kedden tartja összejöveteleit a plébánián. Utoljára a Szentatya Irgalmasság Szentévét meghirdető dokumentumával foglalkoztunk. Jan. 5-én találkozunk újra.
RÓZSAFÜZÉR TÁRSULAT: A Rózsafüzér Társulat minden hónap első vasárnapján, az esti szentmise után közös imádságra jön össze. Keddenként reggel 8 órakor a templomban közös rózsafüzér imádság van.

ENGESZTELŐ  VIRRASZTÁS: Az Engesztelő Imacsoport minden hónap 12-én imavirrasztást tartott. Köszönöm állhatatosságukat!
CSÜTÖRTÖKI  SZENTSÉGIMÁDÁS: A Zichy kastély kápolnájában, iskolaidőben minden csütörtökön este 7-8 óráig szentségimádás van, mindenki számára nyitott alkalom. Amikor a 12-i engesztelő virrasztással egybeesik, a két csoport együtt tartja imádságát…

CSALÁDKÖZÖSSÉGEK: Három élő családközösség van egyházközségünkben, köszönöm a vezetők szervező, összetartó munkáját!
FEJTŐ  KÖR: A férfiak kéthetente kedden összejövő közössége, amely az egyházközség szociális munkájában is feladatot vállal.

BOLDOGASSZONY  KÖR: Most szerveződő imakör asszonyok számára. Első találkozás jan. 14. csütörtök este ½ 9 óra, KSZJ Iskolaközpont Lovagterme.
EGYHÁZKÖZSÉGI  KÉPVISELŐ  TESTÜLET: Az egyházközség 2015 májusában kinevezett, megújult testülete az elmúlt évben, a nyári szünetet kivéve, havonként ült össze az előző hónap értékelésére és a következő hónap teendőinek megbeszélésére Hajnal Péter világi elnök vezetésével. Köszönöm a képviselők aktív hozzáállását, Ercsényi Lajosnak pedig köszönjük a képviselő testület munkájához nyújtott aktív segítségét az adminisztráció terén.

Intézményeink:

Intézményeink sok zsámbéki egyházközségi tagnak adnak feladatot, munkát, megélhetést.

BOLDOG  GERTRUD ALAPSZOLGÁLTATÓ  KÖZPONT: A Premontrei Női Rend fenntartásában


- 14 fő idős bentlakásos (hivatalosan 10 fő, a valóságban mindig több) és


- 20 fő napközbeni ellátásáról gondoskodott.

- 100 fő szociális étkeztetését biztosította

- A házi ápolás rendszerében, 40 fő otthoni segítéséről, ellátásáról gondoskodnak a munkatársak.

- A Premontrei Napköziotthon is a Boldog Gertrud Alapszolgáltató Központ egysége, 50 fő ingyenes ellátásáról (étkezés, oktatás, nevelés) gondoskodik.
A megújult Josephinum épületét 2016-ban veszi birtokba az intézmény
SZAKISKOLA: A Premontrei Női Kanonokrend a fenntartója a Szakiskolának, ahol 450 diák tanul. Egyházközségünk több tagja – a nővérek mellett - a nevelőtestület tagjaként dolgozik.

KERESZTELŐ  SZENT  JÁNOS  ISKOLAKÖZPONT: Premontrei Rend Gödöllői Perjelsége a fenntartója a Keresztelő Szent János Iskolának 343 diákja van Zsámbékról és a környékről. 
HONLAP: Egyházközségünk honlapja tavaly átalakult, megújult. Sokan követik figyelemmel. Köszönöm Németh Márknak, Jelli Jánosnak a folyamatos munkát. A szerkesztői csoport többször is találkozott, Márkon és Jánoson kívül részt vett benne aktívan Hillier Marci, Erzsi nővér és Hajnal Péter, a találkozókat szervezte és vezette Ercsényi Lajos. Köszönjük a fényképek rendezését és honlapra való rendszeres feltöltését Hillier Marcinak. Kérem, gazdagítsátok saját anyagaitokkal, segítsétek hozzászólásaitokkal, szerkesszétek! Ebben még előbbre léphetnénk… Figyeljétek a híreit! (www.zsek.hu). Az Egyházközség a facebookon is jelen van, köszönet érte Hajnal Péternek.
ÉPÍTŐTÁBOR: A nemzetközi Építőbarátok szervezésében egy hétig dolgozott az egyházközség csapata Bakonyoszlopon. 
Jelentősebb események:

Január folyamán:
Házszentelések, tanterem szentelések (80-100 ház)
Január 18-25.
Ökumenikus imahét rendhagyó programokkal
Februártól: 
Jegyesoktatás elindult – köszönöm annak a kb. 15 zsámbéki, töki, mányi, perbáli, pátyi házaspárnak a munkáját, akik évek óta segítik a jegyesek felkészítését (idén február 8-án, hétfőn indul a jegyesoktatás)
Február 2. 
Gyertyaszentelő Boldogasszony  - Közös ünneplés Székesfehárváron

Február 7.
A Gödöllői Premontrei Perjelség új elöljárója Balogh P.Piusz atya lett

Február 13.
Ünnepi vacsora a Házasság hetében

Február 22. 

Gyűjtés a katolikus iskoláknak 89.005.- Ft (2014-ben 92.700.-)
Nagyböjtben

Péntekenként keresztúti ájtatosságot tartottunk az egyházközség




közösségeinek vezetésével
Március 8. 

Péliföldszentkereszti keresztút-járás a zsámbéki, mányi családokkal
Március 15. 

Nagyböjti lelki nap

Március 15.

Gyűjtés a kárpátaljai magyarok számára: 411.405.-

Március 21.

Zarándoklat Ócsára a „900 éve premontreiek” sorozatban

Március 29. 

Szentföldi gyűjtés 70.500.- (2014-ben 69.000.-)
Április 26.
Egyházmegyei gyűjtés 73.520.- Ft (2014-ben  99.840.-Ft ) 

Április 26.

A pátyi úton lévő kápolnánál megtartottuk a búzaszentelést

Május folyamán
naponta elimádkoztuk a lorettói litániát

Május 10. 

Elsőáldozás 
Május 14.

Bényi zarándoklat a „900 éve premontreiek” sorozatban

Május 17.

Képviselőtestület választás

Május 24.

A szentmise után pünkösdi király választás a templomkertben
Május 31. 
A megújított hősi emlékmű megáldása

Június 6.
Szt.Norbert nap ünneplése a gödöllői rendtársakkal és Spányi püspök úrral közösen
Június 20.

Zsámbéki Premontrei Esték nyitókoncertje – Köszönöm Piusz


rendtársamnak, hogy évek óta segít a programok összeállításában

Június 21.
Hagyományos búcsú és ünnepi sokadalom a templomtéren. Konczné Juli volt a főszervező köszönjük az ő és az általa bevontak egész napos munkáját. 2016- ban a búcsúnk jún. 26-án lesz!
Június vége
Hittanos tábor Gödöllőn

Júl.1-5.

Egyházközségi Tábor Balatonakarattyán. Köszönjük a szervezést Hajnal-Dobai Borinak
Július 2.
Gertrúd premontrei nővér beöltözése
Július 5.

Péterfillér gyűjtés 49.375.-Ft  (2014-ben 62.000.-Ft)
Július első hete
Missziós tábor a premontrei nővérek szervezésében
Július 17-18.
A Szent Jakab apostol napjára Lébénybe igyekvő zarándokokat láttuk vendégül

Aug. 3-8.

Építőtábor Balonyoszlopon. Köszönöm az egyházközség önkénteseinek áldozatos munkáját.
Augusztus 20.
Ünnepi szentmise az Öregtemplomban, kenyéráldás
Október folyamán
naponta elimádkoztuk a rózsafüzért– Köszönöm azoknak, akik




feliratkoztak és vezették a hónap folyamán az imádságot

Október 4.

Adománygyűjtő kávézás az Élelmiszerbank részére (145.500.-Ft gyűlt össze)

Október 18.
Missziós gyűjtés 73.425.- (2014-ben 70.390.-Ft ) 
Október 19.

Az új Szt. Orbán szobor megáldása a Szőlő-hegyen

November 11.
Márton-napi lampionos felvonulás

November 14.
Megemlékezés P. Zadravecz István tábori püspök halálának 50. évfordulójáról

November 22. 
Karitász-gyűjtés 88.675.- Ft (2014-ben 100.560.-Ft )
November 22.
Egész napos szentségimádást tartottunk Krisztus Király ünnepén, egyházközségünk szentségimádási napján.
November 29.
Egyházközségi lelki nap. 
December 8.

Irgalmasság évének megnyitása – zarándoklat Székesfehérvárra
December 13, 20.
Ádventi teázás és vásár a Nővéreknél a mise után
Advent vasárnapjain, a reggeli mise után Karácsony ünnepének hirdetése a gyerekekkel a faluban. 
December 
Szent Család-járást tartottunk. Idén is két kör alakult a családokból. Köszönöm az aktivitást és Dobszay családnak a szervezést.

Dec. végén

Élelmiszercsomag készítés/osztás a rászorulóknak.

December 24.
Pásztorjáték. Köszönöm az egyházközség fiataljainak, fiatal családjainak aktív részvételét, és Fejér Máténak a szervezést.
December 25.
Karácsonyi ebéd a magányosoknak. Sok család, háziasszony vállalkozott erre a hagyományos feladatra. Köszönjük Kádárné Katának a karácsonyi ebéd szervezést

December 27.
Szegények karácsonya. Boráldás
Köszönetek:

Köszönöm a premontrei nővéreknek, hogy mindenben segítségemre, segítségünkre vannak személyesen is és az egyházközség ünnepi eseményeinek lebonyolításában mindig számíthatunk rájuk.

Köszönöm a templom virágdíszítését a nővéreknek különösen Ágnes nővérnek és Lőrincz Marikának akik ezért sokat tesznek és jelentős költségeit is a nővérek állják, a virágdíszítésre szánt adományok felhasználásával.
Köszönöm Lőrincz Jánosnak, templomunk gondnokának, a templom elektromos dolgainak javítását, karbantartását.
Köszönöm a templomi terítők mosását, vasalását Csinger Kati néninek, aki egyéb feladatai mellett ezt is szívesen végzi.

Köszönöm az pénz számlálását és az aprók „rollnizását” Mlinkó Irénkének, aki, bár betegsége miatt lakását elhagyni nem tudja, erre a feladatra mindig örömmel vállalkozik otthonában.

Köszönöm az adakozóknak a templom fenntartására juttatott adományaikat, a megnehezedett gazdasági körülmények között a templom, plébánia fenntartásában ez nagy segítség.
Köszönöm diakónusunk Pataki András rendszeres havonkénti prédikációit és szolgálatát a vasárnapi ünnepi szentmisén.

Köszönöm a hitoktatók munkáját Vargáné Pintér Krisztinának az óvodában Ágnes nővérét, Kristály Zsuzsáét, Keményné Éváét a Zichy iskolában és az iskoláinkban hitoktató pedagógusok munkáját.

Köszönöm Ozvald Zsuzsa háttér munkáját az irodában, amely nagyban megkönnyíti munkámat és az egyházközség gazdasági, adminisztrációs feladatainak terhét leveszi a vállamról.

Köszönöm a szkóla munkáját, elsősorban Pinczinger Jóskának és Erzsi nővérnek a szkóla próbáinak és az ünnepi liturgiákon a szkóla vezetését, valamint a szkóla tagjainak a munkát.
Köszönöm Horváth Adriennek és Kristály Zsuzsinak, valamint Enyedi Mózesnek a szentmiséken az orgona melletti szolgálatot, az esküvőkön való játékot.
Köszönöm a vasárnapi laudesek állandó előénekeseinek Pinczinger Jóskának, Rákóczi Gyurinak, Ozvald Pistának, a rendszeres segítséget!

Köszönöm a ministránsoknak, előénekeseknek a liturgia állandó segítését, a felolvasást vállaló fiataloknak a szolgálatot.
Köszönöm Hajnal Péternek az egyházközség elnökének munkáját az egyházközség életének szervezésében.
Köszönöm Fejér Gábor sok egyházközségi eseményt megörökítő fotóját.
Köszönöm Fejér Máténak, Fejér Gábornak a sok hétköznapi misén való ministrálást, 
Köszönöm Sulyokné Katinak és unokájának a templom takarítását.
Köszönöm Vándor Jánosnak, hogy több mint egy évtizede tőle kapjuk ajándékba a misebort.
Köszönöm a Mária Légió imádságait és a betegek lelki gondozásában végzett fáradhatatlan tevékenységüket, valamint az egyházközségi bolt működtetését.
Köszönöm az egyházközség élő közösségeinek imáját, munkáját: Az Engesztelő Imacsoport, a Családos közösségek, a Rózsafüzér Társulat, Biblia kör, Premontrei Harmadrend a Mária Légió tevékenységét.

Köszönöm, hogy a Fejtő csoport és a Családos közösségek szentmisében is megjelentek a szolgálatukkal. Köszönjük Fidrich Lacinak a rendszeres segítségét a rászorulók számára történő illetve a búcsún való főzésben.
Köszönjük Pataki Editnek a tavaszi lelki nap előadójának meghívását

Pünkösdi király választás megszervezését és lebonyolítását köszönjük Quirin Áginak.

Az őszi lelki napnál Dobszay Ambrusnak köszönjük, hogy meghívta Bence testvért, Kollár Tamásnak a gyerekek kirándulásának és foglalkoztatásának megszervezését, Quirin Áginak a filmvetítés és a beszélgetés megszervezését, Kristály Zsuzsinak és Fejér Gábornak a kamasz/ifjúsági programot.
Mindenkinek köszönjük, aki csatlakozott valamelyik munkacsoporthoz.

Köszönjük az ünnepek előtti templom takarítást, Sallainé Katinak a szervezést, a karácsonyi díszítésben való segítséget mindazoknak, akik részt vettek benne és akikre ezekben a feladatokban évek óta lehet számítani.
Anyagiak:

EGYHÁZI HOZZÁJÁRULÁS:

kb. 450 családtól 1.081.500-Ft  összegű egyházi hozzájárulás érkezett.
(Tavaly: 805.450.-Ft) Ebből Tök: 47.750.-Ft. Más településről: 40.000.-Ft.  

Köszönöm Keményné Éva, Répássy Józsefné áldozatos munkáját az egyházi hozzájárulás összeszedésében.


Az egyházi hozzájárulás összege két keresős családban 5000.- forint/év, egy keresős családban 2500.- forint/év. Ez a minimálbér 0,21 %-a. 
BEVÉTEL:
misékből: 163.500.-Ft



templomi perselygyűjtés: 3.790.965.-  (tavaly: 3.169.350.-Ft)


valamint  855.905- Ft célgyűjtés


köszönöm Zinkné Sacinak, Horgos Andrásnak és a szkólás gyerekeknek a szombati és vasárnapi szentmiséken a perselyezést!
300.000.-Ft önkormányzati támogatás a Premontrei Estékre

48.000.-Ft egyházmegyei támogatás a családos táborra 

vállalkozók, magánszemélyek pénzbeli és természetbeli adománya
Köszönöm, hogy sok magát megnevezni sem akaró támogatója van közös ügyeinknek: havi 35.000.- forintot kapunk hátrányos helyzetűek taníttatására. Többször kaptunk, többektől célzottan 100.000.- forint nagyságrendű támogatást, elsősorban a szegények támogatására.
ÁLLANDÓ KIADÁSOK:
Plébánia közüzemi számlák:
  1.140.000.- forint




Templom közüzemi számlák:
  1.074.000.- forint




Egyéb működési költség:
         
  600.000.- forint




Személyi jellegű kiadások:

1.600.000.-forint
(Horváth Adrienn, Kristály Zsuzsi, Enyedi Mózes, Ozvald Zsuzsa)
A  SZERETETSZOLGÁLAT  TEVÉKENYSÉGE: Több ruha akciót tartottunk és fával, élelmiszercsomaggal is segítettük a rászorulókat. Szombatonként kb. 200 élelmiszercsomagot osztanak ki a nővérek. Jótevőinknek köszönhetően idén karácsonykor 500 élelmiszer csomaggal segíthettük a zsámbéki, töki, mányi, perbáli, tinnyei, szomori rászorulókat. Tartós élelmiszert mindig elfogadunk.
Köszönöm a premontrei harmadrendnek, és az egyházközség önkénteseinek, Kara Annának (Kovács Ágnes) az élelmiszer osztás munkáját. Idén az egyházközség fiatal családjai közül sokan bekapcsolódtak a nővérek szombati élelmiszer osztásába
Köszönöm Mohácsi Attilának, Rábai Zsoltnak a kenyér, tartós élelmiszer, egyéb adományok rendszeres szállítását.
Mohácsi Attilának külön köszönöm az új mikrofon beállítását.
A Mezőgazdasági Termelőszövetkezetnek és Nagy István elnöknek köszönjük a pénzbeli és természetbeli támogatást a gyerekek nyári táboroztatásához és a Szakiskola támogatását.

Valamint az összes vállalkozónak és magánszemélynek, akik támogatták iskolánkat és diákjaink tanulmányait. Külföldi és hazai jótevőinknek minden segítségét.

A nővérek naponta imádkoznak a jótevőkért, mi pedig havonta egy szentmisét felajánlunk az Ő szándékukra!

Zsámbék, 2015. december 31.

A keresztelések számának változása egyházközségünkben 1995 - 2015

Az egyházközség halálozási számai 1995 – 2015

A házasságkötések számának változása 1995 – 2015

